कौंसिल में कैशियर की बदली पर बवाल
नवांशहरनगर कौंसिल में कर्मचारियों को लेकर शुरू हुई लड़ाई खत्म होने का नाम नहीं ले रही। कैशियर जतिंदर की कुछ दिनों पहले ईओ भजन चंद की ओर से कैशियर से तयबजारी क्लर्क के तौर पर बदली कर दी गई। लेकिन, जतिंदर की ओर से इस आदेश को ये कहते हुए मानने से इंकार कर दिया गया कि बदली नहीं की जा सकती।
इस पूरे मामले को लेकर सोमवार को कौंसिल दफ्तर में कांग्रेसी पार्षदों में काफी देर तक गहमागहमी होती रही। बता दें कि कर्मचारियों के बीच करीब 6 महीने पहले शुरू हुई लड़ाई चुनावों के दौरान भले ही शांत हो गई थी, लेकिन यह लड़ाई अब दोबारा सुलग गई है तथा कर्मचारियों की इस लड़ाई में पार्षदों के भी बने गुटों के बीच नगर कौंसिल दफ्तर में खूब बहसबाजी हुई।
बहसबाजी का कारण कुछ दिन पहले नगर कौंसिल ईओ की ओर से तीन कर्मचारियों की सीटों में किया गया बदलाव बताया जा रहा है। जानकारी अनुसार ईओ भजन चंद की ओर से कौंसिल में तैनात कर्मचारी जतिंदर कुमार, नीलम रानी भूषण कुमार की सीटों का बदलाव आदेश जारी किया था। जतिंदर कुमार की बदली को लेकर कौंसिल के कुछ पार्षद आमने-सामने गए। कौंसिल प्रधान ललित मोहन पाठक, डा. कमलजीत लाल, डीएसपी महिंदर सिंह, विनोद पिंका, मंजीत कौर, चंद्रमोहन पिंकी आदि इस बदली के हक में थे, जबकि उन्हीं के कांग्रेसी साथी वरिंदर चोपड़ा रमन खोसला इस बदली के खिलाफ हैं। लेकिन मजेदार बात ये रही कि कांग्रेसी वरिंदर चोपड़ा को इस मामले में अकाली नेता परम खालसा का भी साथ मिल रहा है। कौंसिल दफ्तर में हुई अनौपचारिक बैठक में कांग्रेस के अधिकतर पार्षदों का कहना था कि जतिंदर कुमार की ओर से नगर कौंसिल के आदेशों को पिछले लंबे समय से दरकिनार करने की बात कही। मामले को लेकर करीब एक घंटे तक पार्षद इस मामले को लेकर एक-दूसरे पर तंज कसते रहे। लेकिन कोई भी अपनी बात से पीछे हटने के लिए तैयार नहीं था। जतिंदर कुमार ने कहा कि वे जिस पोस्ट पर हैं, उस संबंध में उनके हक में अदालती फैसला है तथा उसी को वे मानने की बात कह रहे हैं।
वहीं, नगर कौंसिल पर कब्जा भले ही कांग्रेस का हो, लेकिन इस मामले में कांग्रेस दो खेमों में बंट गई है। कांग्रेसी पार्षद वरिंदर चोपड़ा इस मामले में शुरू से ही जतिंदर के साथ खड़े हैं। कांग्रेसियों का उन्हें इस मामले पर साथ नहीं मिल रहा तथा इसलिए वे भाजपा नेता परमजीत बख्शी अकाली नेता परम खालसा का साथ ले रहे हैं।
अदालती आदेश हैं तो लेंगे लीगल ओपिनियन : ईओ
ईओअवतार चंद ने कहा कि जतिंदर कुमार की ओर से अपने पक्ष में जो कागजात दिखाए गए हैं, उन पर वे नगर कौंसिल के वकील की कानूनी राय लेंगे तथा उसके बाद आगे की कार्रवाई की जाएगी। बाकी जतिंदर कुमार को नौकरी में मिलने वाले किसी भी तरह के लाभ में कोई कटौती नहीं की गई है।
bho_Deva hin_Deva hin_Deva hin_Deva hin_Deva hin_Deva hin_Deva